Sander Westerveld

Sander Westerveld (født 23. oktober 1974) er en nederlandsk fotballkeeper. Hans nåværende klubb er UD Almería.

Westerveld begynte sin karriere i FC Twente, og spilte sin første profesjonelle kamp i 1994. Etter to sesonger i klubben signerte han for Vitesse Arnhem. I løpet av de tre sesongene han ble i klubben, utviklet han seg som en av de beste i landet.

15. juni 1999 ble han hentet til Liverpool for £4.000.000. Han tok over keeperplassen i Liverpool-målet fra David James. Etter 
en stor tabbe mot Bolton i 2001 som sørget for at Liverpool tapte 2-1, ble han plassert på benken, etter at manager Gérard Houllier kjøpte inn to nye keepere til klubben, nemlig Jerzy Dudek og Chris Kirkland.

I 2001 signerte han for den spanske klubben Real Sociedad. Her ble han frem til 2005, med unntak av en sesong på utlån til Mallorca. Juli 2005 signerte han for Portsmouth hvor han ble førstekeeper for en periode. I februar 2006 ble han utlånt til Everton på grunn av skade på keeperne der.

I mai 2006 ble han frigitt av Portsmouth manager Harry Redknapp, og i juli samme år ble han hentet til Almería.

Medaljer

Liverpool 
 2000/2001: Liga-Cup vinner.
 2000/2001: FA-Cup vinner.
 2000/2001: UEFA-Cup vinner.
 2001/2002: Charity Shield vinner.
 2001/2002: UEFA Super-Cup vinner.

Real Sociedad 
 2002/2003: Nr. 2 Spansk Primera División.

Referanser

Eksterne lenker 
 
 Profil på LFChistory.net
 Profil på Liverpools offisielle hjemmeside

Nederlandske fotballspillere
Spillere i Fotball-EM 2000
Spillere i Fotball-EM 2004
Fotballspillere for FC Twente
Fotballspillere for Vitesse Arnhem
Fotballspillere for Liverpool FC
Fotballspillere for Real Sociedad
Fotballspillere for RCD Mallorca
Fotballspillere for Portsmouth FC
Fotballspillere for Everton FC
Fotballspillere for UD Almería
Fotballspillere for Sparta Rotterdam
Fotballspillere for AC Monza Brianza 1912
Personer fra Enschede
Fødsler i 1974